Home Hindi छत्तीसगढ़ के राज्यपाल बलरामजी दास टंडन का 90 साल की उम्र में...
छत्तीसगढ़ के राज्यपाल बलरामजी दास टंडन का मंगलवार (14 अगस्त) दोपहर 90 साल की उम्र में निधन हो गया। उनको तबीयत बिगड़ने के बाद मंगलवार सुबह ही अस्पताल में भर्ती कराया गया था। राज्य के मुख्यमंत्री रमन सिंह ने खुद मीडिया को इसकी जानकारी दी। इसके साथ ही प्रदेश में 7 दिन का राजकीय शोक घोषित कर दिया गया है।
मंगलवार सुबह राज्यपाल बलरामजी दास टंडन की हालत गंभीर हो गई थी, जिसके बाद उन्हें रायपुर मेडिकल कॉलेज में भर्ती कराया गया। बताया जाता है कि राज्यपाल 15 अगस्त की रिहर्सल में सोमवार को शामिल हुए थे। लेकिन मंगलवार सुबह अचानक उनकी तबियत बिगड़ गई, जिसके बाद डॉक्टरों की सलाह पर उन्हें अस्पताल ले जाया गया।
दैनिक भास्कर के मुताबिक, टंडन सुबह राजभवन में नाश्ता कर रहे थे, इसी दौरान उन्हें हार्ट अटैक आया। इसके बाद उन्हें एंबुलेंस से पहले पचपेड़ी नाका स्थित एक अस्पताल ले जाया गया, लेकिन उनकी हालत देखने के बाद मेकाहारा लाया गया।
यहां पर डॉक्टरों की टीम उनकी निगरानी कर रही थी। उनकी गंभीर हालत को देखते हुए वेंटिलेटर पर रखा गया था। राज्यपाल के निधन पर मुख्यमंत्री रमन सिंह ने शाेक जताया है। सिंह अस्पताल में उनका हाल-चाल जानने के लिए पहुंचे थे।
Previous articlePM मोदी के संसदीय क्षेत्र बनारस में स्‍वच्‍छता अभियान को पलीता, स्वच्छ रेलवे स्टेशनों की लिस्ट में 14 से 69वें स्थान पर पहुंचा
Next article“Real culprits are those spokespersons of the ruling party and the prime time anchors and TV channels”
सुप्रीम कोर्ट की महिला वकील कुलजीत कौर की हत्या पर नोएडा...